ტემპერატურისა და ყინულის მოცულობის ცვლილება უკანასკნელი ოთხი მყინვარულ-გამყინვარებათშორისი ციკლების განმავლობაში ანტარქტიდის C-გუმბათის კერნების მონაცემების შესწავლის ხარჯზე (75°06′ ს. გ. 123°21′ ა. გ.﻿ / ﻿75.100° ს. გ. 123.350° ა. გ.﻿ / -75.100; 123.350 — ზედა მრუდი, და ვოსტოკის სადგური — შუა მრუდი, ქვემოთ — ყინულის საერთო მოცულობის ცვლილების მრუდი მყინვარულ საფარველებში.
ტემპერატურის ცვლილება (ლურჯი), CO2 შემცველობა (მწვანე) და მტვერი (წითელი) უკანასკნლი 420 000 წლის განმავლობაში ანტარქტიდის ვოსტოკის სადგურის ყინულის კერნის მონაცემების ანალიზის ხარჯზე.
**მყინვარული ეპოქა**, **გლაციალი** (ლათ. glacialis — ყინულისა) — დედამიწის გეოლოგიური ისტორიის მონაკვეთი, რომლის განმავლობაში ჰავის საერთო აცივების ფონზე პოლარული და ზომიერი ჰავის სარტყლებში ერთმანეთს ენაცვლებოდნენ ძალზედ ცივი, მყინვარული (ამ დროს წარმოიქმნებოდა დიდი კონტინენტური, აგრეთვე მთის მყინვარები) და შედარებით თბილი, გამყინვარებათაშორისი (როცა მყინვარების მნიშვნელოვანი ნაწილი დნებოდა) დროის ინტერვალები.

გამყინვარებათაშორისი (როცა მყინვარების მნიშვნელოვანი ნაწილი დნებოდა) დროის ინტერვალები. მყინვარული ეპოქის შიგნით გამოიყოფა მყინვარული სტადიები, როცა ერთსა და იმავე მყინვარულ ეპოქაში მყინვარები წინ მოიწევდნენ ან უკან იხევდნენ და ინტერსტადიალები, რასაც თან ახლდა მყინვარების მნიშვნელოვანი შემცირება. მყინვარული ეპოქები აღინიშნებოდა კემბრიულისწინა დროში, პალეოზოურსა და კაინოზოურ ერებში. ყველაზე კარგად შესწავლილია პლეისტოცენური მყინვარული ეპოქა. გამყინვარების პერიოდის განსაზღვრულ მანძილზე მყინვარული ეპოქა ენაცვლებოდა გამყინვარებათშორის ეპოქებს, რომლისთვისაც დამახასიათებელი იყო არსებითი დათბობა და მყინვარების სრული გაქრობა ზომიერი განედების ვაკეებიდან. მყინვარული ეპოქის შიგნით გამოყოფენ მყინვარულ სტადიებს, ესე იგი გამყინვარების გაძლიერების ეტაპებს და ინტერსტადიალებს, ესე იგი გამყინვარების შესამჩნევი შესუსტების ეტაპებს. მყინვარული ეპოქა დადგენილია ადრინდელ პროტეროზოურში, გვიან პროტეროზოურში (გვიანდელი რიფეული — ვენდური), გვიან პალეოზოურში (კარბონულის ბოლო — პერმულის დასაწყისი), გვიან კაინოზოურში.

დანამდვილებით არის ცნობილი, რომ ნეოგენის ბოლოსა და მეოთხეულ გეოლოგიურ პერიოდში, რომელიც მეოთხეული გამყინვარების პერიოდის შემადგენელია, უკანასკნელი 2,5–3 მლნ. წლის განმავლობაში მოხდა არანაკლებ 4 გამყინვარება, რომელთაგან თითოეული იყოფოდა 2 და მეტ სტადიად. მყინვარული თეორიის ფუძემდებლები, მათ შორის პეტრე კროპოტკინი, თვლიდა, რომ ევროპის ვაკეების გამყინვარება ერთჯერადი იყო. XIX საუკუნის ბოლოს არსებული გამოკვლევების ხარჯზე შეიქმნა წარმოდგენა მრავალჯერადი (ორი ან სამჯერადი) გამყინვარების შესახებ.

XX საუკუნის დასაწყისში ალბრეხტ პენკმა, ედუარდ ბრიუკნერმა და სხვებმა, ალპებისთვის გამოყვეს 5 დამოუკიდებელი მყინვარული ეპოქა: დუნაიური, გიუნცური, მინდელური, რისული და ვიურმული; ალპური გამყინვარების სქემა მოგვიანებით იქნა დაზუსტებული და შევსებული. ალპების გამყინვარებასთან კორელირებულია (სიზუსტის სხვადასხვა ხარისხით) კონტინენტური მყინვარული ეპოქები და მათი დანალექები (მყინვარული ჰორიზონტები) დასავლეთ და აღმოსავლეთ ნახევარსფეროში. გვიანი ნეოპლეისტოცენის კორელაციის სისწორე დამტკიცებულია მყინვარული დანალექების იზოტოპური მეთოდების დათარიღებით (14С-ით). გეოლოგიური, ბიოსტრატიგრაფიული და გეოქრონოლოგიური გამოკვლევები დასავლეთ და აღმოსავლეთ ევროპის და ციმბირის შუა და ადრე პლეისტოცენური მყინვარული ჰორიზონტების საკმაოდ საიმედო შეჯერების შესაძლებლობას გვაძლევს.

პრობლემატური რჩება ევრაზიისა და ჩრდილოეთ ამერიკის გამყინვარების ტრანსოკეანური კორელაცია. თანამედროვე ეტაპზე არ არსებობს საყოველთაოდ მიღებული გამყინვარების შეჯერების სქემები; ხშირად იყენებენ რეგიონულ სქემებს, რომლებიც მუდმივად უმჯობესდება. მყინვარული ეპოქებისას ფართოვდება მრავალწლოვანმზრალი ქანების არეები.

იხილეთ აგრეთვე
--------------

* გამყინვარების პერიოდი
* ინტერგლაციალი

სქოლიო
------

1. 1 2  გეომორფოლოფიური ლექსიკონი, გამომცემლობა ნეკერი, თბილისი, 1996.
2. 1 2 3 4 5  Ледниковая эпоха // Большая российская энциклопедия.  დაარქივებულია ორიგინალიდან — 2021-07-27. ციტირების თარიღი: 2020-12-10.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
გამყინვარების პერიოდი |
| --- |
|  |
| მეოთხეული /  კაინოზოური | 

|  |  |
| --- | --- |
| მეოთხეული | 
* ანტარქტიდა
* გრენლანდია
* უკანასკნელისწინა გამყინვარება
* უკანასკნელი მყინვარული ეპოქა (უკანასკნელი გამყინვარების მაქსიმუმი)
* 1: ვიურმი, უისკონსინური, ვაიხსელური, დევენსიური/მიდლენდური, პაინდეილური/ფრეიზერული, მერიდული, ლიანკიუე
* მე-2: რისული, ილინოისური, ზაალე, დნეპრული, სანტა-მარია
* მე-3–მე-6: მინდელური, პრე-ილინოისური, ელსტერული, ენგლური, რიო-ლიკო
* მე-7–მე-8: გიუნცური, პრე-ილინოისური, ელბა ან მენაპური, ბეესტონური, კარაკოლური (2.5-0 მლნ. წლის წინ)
 |
|  |
| პლიოცენიმიოცენიოლიგოცენი | 
* ანტარქტიდა (34-2.5 მლნ. წლის წინ)
 |

 | ჩრდილოეთი ნახევარსფეროს გამყინვარების მეოთხეული მაქსიმუმი |
|  |
| კარბონული–პერმული | 
* კარუს მყინვარული ეპოქა (360-260 მლნ. წლის წინ)
 |
|  |
| ორდოვიციული–სილურული | 
* ანდურ-საჰარული (460-430 მლნ. წლის წინ)
 |
|  |
| ედიაკარული | 
* გასკირსული (579.88-579.63 მლნ. წლის წინ)
* ბაიკონური (547-541.5 მლნ. წლის წინ)
 |
|  |
| კრიოგენული | 
* სტერტული (717-660 მლნ. წლის წინ); მარინოული (650-635 მლნ. წლის წინ)
 |
|  |
| პალეოპროტეროზოური | 
* ჰურონული (2.4-2.1 მლრდ. წლის წინ)
 |
|  |
| მეზოარქეული | 
* პონგოლური (2.9-2.78 მლრდ. წლის წინ)
 |
|  |
| დაკავშირებული თემები | 
* დედამიწის გრინჰაუსი და აისჰაუსი
* ჟანგბადის კატასტროფა
* თოვლის გუნდა დედამიწა
* ინტერგლაციალი
* მილანკოვიჩის ციკლები
* სტადიალი
 |
|  |
| 
**გამყინვარების ქრონოლოგია** |

 |